L-Awtorità għall-Ambjent u r-Riżorsi (ERA) din is-sena ma rċevietx ilmenti fuq l-inċineratur tal-Marsa li jipproċessa l-iskart tal-biċċerija, l-iskart kliniku u skart ieħor ta' periklu. Waqt laqgħa pubblika l-Bord tal-ERA llum unanimament approva l-permess għall-IPPC għall-faċilità tat-trattament termali tal-iskart li hija operata mill-WasteServ. Il-proċess tal-applikazzjoni inkluda l-konsultazzjoni ma' numru ta' konsulenti skont l-istatut, u anke konsultazzjoni pubblika, kif inhu meħtieġ mill-Konvenzjoni Internazzjonali tal-Protezzjoni tal-Impjanti (IPPC), li tirregola t-tniġġis industrijali. Dan il-permess tal-IPPC ikopri l-ħidmiet tal-installazzjoni fil-Marsa, fejn l-attività ewlenija tinvolvi l-inċineratur tal-prodotti ġejjin mill-annimali u tal-iskart perikoluż. L-ERA qalet li l-permess iqis ukoll il-prestazzjoni ambjentali ħolistika tal-impjant u jaċċerta li l-ħidmiet li jsiru, isiru skont l-aħjar tekniki disponibbli. Fl-2019 8 rapporti dwar l-irwejjaħ mill-inċineratur tal-Marsa Bħalissa hemm pjanijiet għal faċilità ta' trattament termali ġdida b'investiment ta' €50 miljun, sabiex din tieħu post l-inċineratur tal-Marsa. Il-faċilità għandha tinkorpora l-aqwa teknoloġija disponibbli biex tiggarantixxi l-aħjar prestazzjoni ambjentali u l-potenzjal biex tinħoloq l-enerġija minn dan il-proċess. Il-permess iqis ukoll l-aspetti kollha tal-ħidmiet, inkluż l-emissjonijiet fl-arja, l-immaniġġjar tal-iskart u l-immoniterjar tal-ħidma. Il-proposta approvata tinkludi miżuri biex jitjiebu ċerti aspetti ta' ħidma biex jonqos l-impatt fuq l-ambjent. Aqra wkoll L-EIA għall-inċineratur maħruġ mill-ġdid fuq talba ta' ADPD .td_uid_3_60962eb634132_rand.td-a-rec-img{text-align:left}.td_uid_3_60962eb634132_rand.td-a-rec-img img{margin:0 auto 0 0}